CELEX: E2008J0006
Language: ro
Date: 2009-05-13
Title: Hotărârea Curții din 13 mai 2009 în cauza E-6/08 – Autoritatea AELS de Supraveghere/Regatul Norvegiei (Neîndeplinirea obligațiilor de către o parte contractantă – Directiva 2002/91/CE privind performanța energetică a clădirilor)

17.9.2009   
            
            
               RO
            
            
               Jurnalul Oficial al Uniunii Europene
            
            
               C 224/19
            
         
      HOTĂRÂREA CURȚII
   
   din 13 mai 2009
   în cauza E-6/08
   Autoritatea AELS de Supraveghere/Regatul Norvegiei
   
      (Neîndeplinirea obligațiilor de către o parte contractantă – Directiva 2002/91/CE privind performanța energetică a clădirilor)
   
   2009/C 224/09
   În cauza E-6/08, Autoritatea AELS de Supraveghere/Regatul Norvegiei – CERERE de declarare a faptului că, prin neadoptarea sau necomunicarea către Autoritatea AELS de Supraveghere, în termenul prevăzut, a măsurilor necesare pentru punerea în aplicare a articolelor 6-10 din actul menționat la punctul 17 din anexa IV la Acordul privind Spațiul Economic European, și anume Directiva 2002/91/CE a Parlamentului European și a Consiliului din 16 decembrie 2002 privind performanța energetică a clădirilor, astfel cum a fost adaptată la Acordul privind SEE prin protocolul 1, Regatul Norvegiei nu și-a îndeplinit obligațiile care îi revin în temeiul dispozițiilor articolului 15 alineatul (1) din actul menționat și ale articolului 7 din Acordul privind SEE, Curtea, compusă din: Carl Baudenbacher, președinte, Henrik Bull, judecător și Thorgeir Örlygsson, judecător raportor, a emis la 13 mai 2009 hotărârea, al cărei dispozitiv prevede următoarele:
   Curtea:
   
               (1)
            
            
               Declară faptul că, prin neadoptarea, în termenul prevăzut, a măsurilor necesare pentru punerea în aplicare a articolelor 6-10 din Directiva 2002/91/CE a Parlamentului European și a Consiliului din 16 decembrie 2002 privind performanța energetică a clădirilor, Regatul Norvegiei nu și-a îndeplinit obligațiile care îi revin în temeiul dispozițiilor articolului 15 alineatul (1) din directiva menționată și al articolului 7 din Acordul privind Spațiul Economic European.
            
         
               (2)
            
            
               Hotărăște ca Regatul Norvegiei să suporte cheltuielile de judecată.